अवैध निर्माण करने वाले 12 लोगों को नपा का नोटिस
धारूहेड़ा | नगरपालिका द्वारा अवैध निर्माण करने वाले लोगों के खिलाफ सख्त रुख किया है। ऐसे 12 लोगों को नपा द्वारा नोटिस भेजे जा चुके हैं। शहर के सोहना रोड नंदरामपुर बास रोड पर अवैध निर्माण स्थलों को चिन्हित किया गया था। नपा भवन निरीक्षक नवल किशोर ने बताया कि उपायुक्त डॉ. यश गर्ग के एक माह पूर्व दिए निर्देशानुसार अवैध निर्माण करने वाले बिना नक्शा पास कराने वाले लोगों के खिलाफ कड़ी कार्रवाई अमल में लाने के निर्देश जारी किए थे। इसी कारण अब कार्रवाई की जा रही है। उन्होंने बताया कि अवैध निर्माण से जहां सड़कें संकरी हो जाती हैं, वहीं जाम की स्थिति भी अक्सर बनी रहती है। उन्होंने कहा कि अवैध निर्माण करें और नक्शा पास करवाकर ही भवन तैयार करें, ताकि बाद मे किसी भी प्रकार की परेशानी से बचा जा सके।
hin_Deva hin_Deva